પહેલી ટી-૨૦ મેચમાં ઈજાને કારણે મેદાન છોડી જનારા ભારતીય કેપ્ટન વિરાટ કોહલી અંગે ટીમ મેનેજમેન્ટે સ્પષ્ટ કરી દીધું છે કે ચિંતાની કોઈ વાત નથી. વિરાટ આજની મેચ માટે ફિટ છે. વર્તમાન પ્રવાસની પ્રથમ વન ડે મેચમાં પણ વિરાટને ફિલ્ડિંગ દરમિયાન ઘૂંટણમાં ઈજા થઈ હતી. એવું કહેવામાં આવી રહ્યું છે કે સેન્ચુરિયનમાં જો ભારતીય ટીમ આજે જીતી જશે તો ૨-૦ની અજેય સરસાઈ હાંસલ કરી લેશે. આ સ્થિતિમાં ૨૪ ફેબ્રુઆરીએ કેપટાઉનમાં રમાનારી અંતિમ ટી-૨૦ મેચમાં વિરાટને આરામ આપવામાં આવશે.